Na temelju članka članka 31. Statuta Općine Legrad („Službeni glasnik Koprivničko-križevačke županije“ broj 5/13) i članka 2. Odluke o komunalnim djelatnostima koje se mogu obavljati na temelju ugovora o povjeravanju komunalnih poslova na području Općine Legrad („Službeni glasnik Koprivničko-križevačke županije“ broj 17/09), Općinsko vijeće Općine Legrad na 38. sjednici održanoj 28. veljače 2017. donijelo je

**O D L U K U**

**o načinu obavljanja komunalnih poslova održavanja groblja**

**na području Općine Legrad**

**Članak 1.**

Odlukom o načinu obavljanja komunalnih poslova održavanja groblja na području Općine Legrad (u daljnjem tekstu: Odluka) koji se odnose na poslove poslove ukopa pokojnika i čišćenja mrtvačnice prilikom ukopa na području Općine Legrad (u daljnjem tekstu: Općina).

**Članak 2.**

Obavljanje komunalnih poslova iz članka 1. ove Odluke povjerit će se fizičkim osobama s područja Općine s kojima će Općina sklopiti ugovor o djelu, odnosno ugovor o obavljanju povremenih poslova.

Za svaku sahranu obvezno je sudjelovanje četiri (4) osobe koje obavljanju poslove ukopa pokojnika.

**Članak 3.**

Za obavljanje komunalnih poslova ukopa pokojnika krajnji korisnici će plaćati cijenu za obavljanje poslova iz članka 1. ove Odluke u iznosu 1.250,00 kn, bez poreza na dodanu vrijednost, s obzirom da Općina nije u sustavu PDV-a.

Cijena iz stavka 1. obuhvaća slijedeće troškove:

* iskop jame, zatrpavanje jame i izrada grobnog humka u neto iznosu 350,00 kuna,
* prijenos pokojnika od mrtvačnice do grobnog mjesta, te spuštanje pokojnika u jamu u neto iznosu 100,00 kuna po osobi za troje izvršitelja, a 80,00 kuna neto iznosa za jednog izvršitelja,
* čišćenje mrtvačnice nakon sprovoda u neto iznosu 50,00 kuna,
* troškovi goriva za općinsko vozilo.

Troškovi izmještanja nadgrobne ploče nisu uključeni u cijenu iz stavka 1. ovoga članka.

Na neto iznose troškova iz stavka 2. ovoga članka obračunavaju se porezi i doprinosi, koje će Općina obračunati i uplatiti pri svakoj isplati dohotka – naknade za obavljanje pogrebnih poslova, sukladno važećim zakonskim propisima.

**Članak 4.**

Cijena iz članka 3. stavka 1. ove Odluke uplaćuje se na žiro-račun Općine Legrad, najkasnije u roku 8 dana od dana izvršenja usluge, a temeljem izdanog računa Općine.

**Članak 5.**

Donošenjem ove Odluke prestaje važiti Odluka o načinu obavljanja komunalnih poslova održavanja groblja na području Općine Legrad, KLASA: 363-01/15-01/03, URBROJ: 2137/10-15-4 od 20. listopada 2015. godine.

**Članak 6.**

Ova Odluka objavit će se na internetskoj stranici Općine Legrad, [www.opcinalegrad.hr](http://www.opcinalegrad.hr).

**OPĆINSKO VIJEĆE OPĆINE LEGRAD**

**KLASA: 363-02/17-01/03**

**URBROJ: 2137/10-17-1**

**Legrad, 28. veljače 2017.**

**PREDSJEDNICA:**

**Snježana Kuzmić v.r.**